דף מספר 1 – החזקת סמים והשימוש בהם.

לפניכם סעיף 7 לפקודת הסמים המסוכנים. (הסעיף נערך והושמטו ממנו נתונים שמקשים על קריאתו למי שאינם עורכי-דין. תוכלו למצוא הנוסח המלא באינטרנט)

(א) לא יחזיק אדם סם מסוכן ולא ישתמש בו...

(ג) העובר על הוראות סעיף זה, ... ...ואם החזיק בסם או השתמש בו לצריכתו העצמית בלבד, דינו – מאסר שלוש שנים.

(ד) על אף הוראות סעיף קטן (ג) סיפה, מי, שלצריכתו העצמית, מחזיק בסם או משתמש בו בתוך כותלי בית ספר או בחצריו והוא אינו לומד באותו בית ספר, דינו – מאסר חמש שנים; הוראה זו לא תחול על מי שטרם מלאו לו שש עשרה שנים.

כמה הסברים:

אם מוצאים סמים במקום מסוים, יש להחליט מי יואשם בהחזקתם.

הכלל הוא שמי שהחליט היכן יהיו הסמים, או מי שידע והסכים לכך שהסמים יהיו אצלו (גם אם הוא עצמו לא שם אותם שם) – יראו אותו כמחזיק הסמים והוא ייענש.

***העונש על החזקת סם לשימוש עצמי הוא רק 3 שנות מאסר. העונש על החזקת סם לצרכיי מסחר (וכן על גידול סם / ייבוא סם / העברת סם לצרכיי מסחר) הוא 20 שנות מאסר***

אם המשטרה מוצאת סמים אצל מישהו, איך יחליטו לאיזו מטרה החזיק בהם?

לכל סם נקבעה כמות, שאם מחזיקים אותה או יותר ממנה – זה ייחשב לצרכיי מסחר:

|  |  |  |  |  |  |  |  |
| --- | --- | --- | --- | --- | --- | --- | --- |
| ***הסם*** | ***כמות*** | ***הסם*** | ***כמות*** | ***הסם*** | ***כמות*** | ***הסם*** | ***כמות*** |
| מריחואנה | 15 גרם | מורפין | 0.3 גרם | חשיש | 15 גרם | קוקאין | 0.3 גרם |
| אופיום | 2 גרם | ל.ס.ד | 3 יחידות | הרואין | 0.3 גרם | אמפיטמין | 0.2 גרם |

דונו בכל המקרים שלפניכם – מי אשם ובמה. איזה עונש ניתן להטיל עליו ע"פ החוק?

1. גדי ידע שרונית מחזיקה סמים בדירתם המשותפת, אבל הוא אמר לה שהוא לא מסכים לכך ואפילו איים לעזוב אותה אם תמשיך להחזיק בסמים ולהשתמש בהם.
2. שלומית קיבלה מדן שקית נייר אטומה להעביר לחבר. שלומית ידעה שדן הוא סוחר סמים. כששאלה אותו מה יש בשקית הוא אמר לה שעדיף שלא תדע. שלומית נעצרה וטענה שלא ידעה מה יש בשקית.
3. המשטרה מצאה במכוניתו של אריק קוקאין. בכל סעיף קבעו, האם אריק זכאי או אשם בהחזקת סם לשימוש עצמי או בהחזקת סם למסחר
4. אריק לקח טרמפיסט לירושלים. בדרך נפלה מכיסו של הטרמפיסט שקית, מבלי שאריק הבחין בכך.
5. אריק לקח חבר לירושלים. בדרך, החבר הציע לו לקנות קוקאין. אריק קנה את הקוקאין אבל אח"כ נבהל ולא השתמש בו.
6. אריק לקח חבר לירושלים. בדרך, היה מחסום משטרתי והחבר הוציא שקית קוקאין מהכיס והחביא אותה מתחת למושב. אריק סרב לכך, אבל החבר לא התחשב בו. השוטרים עצרו אותם וגילו את הקוקאין.
7. אריק לקח חבר לירושלים. בדרך, החבר אמר לו שהוא יכול להרוויח המון כסף במהירות. הוא נתן לאריק שקית עם 10 גרם קוקאין ואמר לאריק למכור אותם לחבריו. אריק התלהב והסכים.

בחרו אחד או יותר מהמקרים בשאלות 1-3 והמחיזו אותם, כך ששאר התלמידים בכיתה יצטרכו להחליט מי אשם בכל מקרה ואיזה עונש יש להטיל עליו ע"פ החוק.